stanford-oval/wikipedia huggingface dataset:
วินโดวส์มี
ภาพรวม

วินโดวส์มี มีกลุ่มเป้าหมายเป็นผู้ใช้ตามบ้านทั่วไปต่างจากวินโดวส์ 2000 ที่มีกลุ่มเป้าหมายเป็นธุรกิจ องค์กร ซึ่งได้วางจำหน่ายหลายเดือนก่อนหน้าวินโดวส์มี แม้ว่าวินโดวส์มีนั้นออกตามหลังวินโดวส์ 2000 แต่กลับเป็นรุ่นที่ต่อช่วงจากวินโดวส์ 95 และวินโดวส์ 98 ซึ่งวินโดวส์มีไม่ได้มีสายจากเอ็นทีเหมือนอย่างในวินโดวส์ 2000 หรือวินโดวส์เอกซ์พีที่แทนที่วินโดวส์มีในปีถัดมา
วินโดวส์มี มาพร้อมกับอินเทอร์เน็ตเอกซ์พลอเรอร์ 5.5 Windows Media Player 7 และ Windows Movie Maker รุ่นแรกสำหรับการตัดต่อภาพยนตร์อย่างง่าย นอกจากนั้นไมโครซอฟท์ยังทำการอัปเดตส่วนติดต่อกับผู้ใช้แบบกราฟิก โดยได้รวมความสามารถที่เพิ่มในวินโดวส์ 2000 มาพร้อมกับวินโดวส์มี
วินโดวส์มีนั้นได้ปิดการเข้าถึงดอสแบบภาวะจริง (real mode) เพื่อให้ระบบบูตเร็วขึ้น แต่ส่งผลให้โปรแกรมที่พัฒนาบนดอสบางโปรแกรมที่เข้าถึงดอสแบบภาวะจริงนั้นไม่สามารถทำงานบนวินโดวส์มีได้ ซึ่งทำให้เกิดข้อวิพากษ์วิจารณ์ขึ้นในส่วนนี้ ซึ่งความจริงแล้วโปรแกรมที่ได้รับผลกระทบนั้นส่วนใหญ่เป็นโปรแกรมบริหารจัดการดิสก์
ความสามารถใหม่

System Restore โดยมีจุดประสงค์เพื่อให้การแก้ไขปัญหา และย้อนกลับระบบไปเวลาก่อนหน้าที่จะมีปัญหานั้นง่ายขึ้น ซึ่งสำหรับกรณีที่ติดตั้งไดรเวอร์ หรือแอปพลิเคชัน แล้วมีปัญหา สามารถใช้ System Restore เพื่อย้อนไปเวลาก่อนหน้านี้ที่ยังไม่มีปัญหา System Restore ทำงานด้วยการตรวจสอบการเปลี่ยนแปลงของไฟล์ระบบปฏิบัติการ โปรแกรมและ แต่ไม่รวมถึงเอกสารข้อมูลอย่างที่เก็บไว้ใน My Documents จึงไม่ควรเข้าใจผิดว่าเป็นโปรแกรมสำรองข้อมูล
Universal Plug and Play หรือย่อว่า UPnP ซึ่งวินโดวส์มี เป็นระบบปฏิบัติการรุ่นแรกที่รองรับเทคโนโลยีนี้
Windows Image Acquisition (WIA) ซึ่งเป็น API มาตรฐานสำหรับการติดต่อกับอุปกรณ์ภาพอื่น ๆ ที่เกี่ยวข้อง เช่น กล้องดิจิทัล พรินเตอร์ สแกนเนอร์ ได้อย่างง่ายดายขึ้น
Automatic Updates ซึ่งเป็นโปรแกรมที่ทำการดาวน์โหลดและติดตั้งวินโดวส์อัปเดตที่สำคัญจากวินโดวส์อัปเดตเว็บไซต์ โดยค่าแรกเริ่มนั้นทำการตรวจสอบอัปเดตใหม่ทุก ๆ 24 ชั่วโมง
System File Protection เป็นความสามารถที่มาพร้อมกับวินโดวส์ 2000 ในชื่อ Windows File Protection โดยพัฒนาขึ้นจาก System File Checker เดิมในวินโดวส์ 98 โดยมีเป้าหมายตรวจสอบไฟล์ระบบจากการเปลี่ยนแปลง หรือเสียหายอย่างอัตโนมัติ โดยหากพบว่าไฟล์อยู่ในกรณีดังกล่าว วินโดวส์จะทำการแทนที่ไฟล์นั้นด้วยไฟล์ต้นฉบับโดยอัตโนมัติ ซึ่งมีเป้าหมายเพื่อให้ระบบเสถียรขึ้นกว่าเดิม อย่างไรก็ตาม ความสามารถนี้ไม่ควรสับสนกับ System Restore ซึ่ง System Restore นั้นดูแลไฟล์กว้างขวางกว่าโดยบันทึกแบ่งเป็นจุดช่วงเวลา ต่างจากการทำงานของ System File Protection ที่คอยรักษาไฟล์ระบบสำคัญเท่านั้น และทำโดยอัตโนมัติ
ความต้องการของระบบ

ความต้องการขั้นต่ำคือซีพียู 150 Mhz เนื้อที่ว่างบนฮาร์ดดิสก์ 320 MB และแรมอย่างน้อย 32 MB
ความต้องการที่แนะนำคือซีพียู 300 Mhz และแรมอย่างน้อย 96 MB
แหล่งข้อมูลอื่น

หน้าหลักวินโดวส์มี (อังกฤษ)
กโนม

| --- | --- |


นักพัฒนา: The GNOME Project

รุ่นเสถียร:   (10 เมษายน 2019; 5 ปีก่อน (2019-04-10)) 
 
ที่เก็บข้อมูล:  gitlab.gnome.org/GNOME  
ระบบปฏิบัติการ: หลายระบบปฏิบัติการ
ประเภท: Desktop environment
สัญญาอนุญาต: GPL และ LGPL
เว็บไซต์: gnome.org
โครงการ GNOME เป็นการสร้างแพลตฟอร์มทางคอมพิวเตอร์ ที่เป็นซอฟต์แวร์เสรี โดยมีเป้าหมายคือสร้างชุดเครื่องมือที่ช่วยให้นักพัฒนาสามารถสร้างโปรแกรมขึ้นมาได้ง่าย รวมไปถึงสิ่งแวดล้อมเดสก์ท็อป (desktop environment - ซอฟต์แวร์ที่ใช้เรียกซอฟต์แวร์อื่น ทำหน้าที่จัดการกับไฟล์และระบบหน้าต่าง)
มีซอฟต์แวร์จำนวนมากที่ถูกพัฒนาขึ้นใต้โครงการ GNOME ซึ่งมักจะถูกนำไปรวมเป็นส่วนหนึ่งของระบบปฏิบัติการบางชนิด เช่น ลินุกซ์ หรือ โซลาริส เป็นต้น
GNOME เป็นส่วนหนึ่งของโครงการ GNU และเป็นสภาวะการทำงานแบบเดสก์ท็อปหลักของ GNU ด้วย GNOME
ประวัติ

โครงการ GNOME เริ่มขึ้นในเดือนสิงหาคม ค.ศ. 1997 โดย Miguel de Icaza และ Federico Mena เพื่อเป็นทางเลือกของระบบเดสก์ท็อป KDE เนื่องจากว่าโครงการ KDE ในขณะนั้นได้พัฒนาบน widget toolkit ชื่อ Qt ซึ่งขณะนั้นไม่ได้เป็นซอฟต์แวร์เสรี
GNOME เลือกใช้ widget toolkit ชื่อ GTK+ ซึ่งใช้สัญญาอนุญาตแบบ GNU Lesser Public License (LGPL) ดังนั้น GNOME จึงมีสัญญาอนุญาตใช้งาน 2 แบบคือ LGPL สำหรับไลบรารีต่างๆ และ GPL สำหรับระดับแอปพลิเคชัน
เดิมที GNOME ย่อมาจาก 'ภูติแคระ' ซึ่ง Elliot Lee ผู้คิดชื่อนี้ต้องการให้ GNOME มีลักษณะเป็นเฟรมเวิร์คแบบ distributed object เช่นเดียวกับ OLE ของไมโครซอฟท์ ปัจจุบันโครงสร้างของ GNOME ไม่ได้ใช้แนวคิดนี้แล้ว ชื่อเต็มของโครงการจึงถูกเลิกใช้ไป สมาชิกบางคนของโครงการได้เปลี่ยนวิธีเขียนชื่อจาก GNOME มาเป็น Gnome แทน
โครงสร้าง

GNOME ประกอบด้วย 2 ส่วนหลัก ได้แก่
GNOME desktop environment - ระบบเดสก์ท็อปที่มุ่งเน้นผู้ใช้ทั่วไป
GNOME development platform - เฟรมเวิร์คในการพัฒนาโปรแกรมสำหรับใช้งานบนระบบเดสก์ท็อป
เป้าหมายของโครงการ GNOME คือสร้างซอฟต์แวร์ที่ใช้ได้อย่างเสรีโดยไม่มีค่าใช้จ่าย เป็นมิตรกับผู้ใช้ สนับสนุนการใช้งานของผู้ด้อยความสามารถ และสนับสนุนภาษาต่าง ๆ ให้มากที่สุดเท่าที่เป็นไปได้
ทางด้านการจัดการโครงการนั้น มีการตั้งมูลนิธิ GNOME ขึ้นมาในเดือนสิงหาคม ค.ศ. 1998 เพื่อทำงานบริหารจัดการและประชาสัมพันธ์ ทางมูลนิธิจะเปิดรับสมัครคณะกรรมการใหม่เป็นประจำทุกปีในเดือนพฤศจิกายน
นักพัฒนาและผู้มีส่วนเกี่ยวข้องกับ GNOME จะจัดงานประชุมขึ้นปีละครั้งชื่อว่า GUADEC เพื่อพูดคุยหาทิศทางการพัฒนา GNOME ในอนาคต
แพลตฟอร์ม

จากเดิมที่ตั้งใจให้ทำงานได้กับ GNU ปัจจุบัน GNOME สามารถทำงานบนระบบปฏิบัติการแบบยูนิกซ์ได้เกือบทุกชนิด และถูกนำไปใช้เป็นฐานในการพัฒนา Java Desktop System ซึ่งเป็นส่วนติดต่อผู้ใช้ตัวใหม่ของระบบปฏิบัติการโซลาริสแทนระบบ Common Desktop Environment นอกจากนี้ GNOME ยังถูกเลือกให้เป็นระบบเดสก์ท็อปหลักของลินุกซ์หลายยี่ห้อ เช่น Fedora และ Ubuntu รายชื่อของลินุกซ์ที่ใช้ GNOME สามารถอ่านได้จากเว็บไซต์ของ GNOME
GNOME ยังมีในแบบ LiveCD ซึ่งนำไปใช้บนคอมพิวเตอร์โดยไม่ต้องติดตั้ง มีจุดประสงค์เพื่อให้ผู้ใช้หน้าใหม่ได้สัมผัสกับ GNOME และทำความคุ้นเคยก่อนติดตั้งใช้งานจริง
ส่วนประกอบทั้งหมดของ GNOME สามารถทำงานได้บน Cygwin ซึ่งช่วยให้โปรแกรมของ GNOME ทำงานบนระบบปฏิบัติการไมโครซอฟท์วินโดวส์ได้
แอปพลิเคชัน

โปรแกรมเหล่านี้เป็นโปรแกรมที่ถูกออกแบบมาใช้กับโครงการ GNOME
แอปพลิเคชัน > รวมเป็นส่วนหนึ่งของ GNOME

โปรแกรมกลุ่มนี้จะออกพร้อมกับ GNOME desktop
Cheese - โปรแกรมจับภาพจากกล้องวิดีโอ
Ekiga – โปรแกรมโทรศัพท์และประชุมทางไกลบน voice over IP
Epiphany – โปรแกรมค้นดูเว็บ
Evince – โปรแกรมดูเอกสาร PDF และ PostScript
Evolution – โปรแกรมอีเมลและกรุ๊ปแวร์
Eye of GNOME – โปรแกรมดูรูปอย่างง่าย
File Roller – โปรแกรมบีบอัดข้อมูล
gedit – โปรแกรมแก้ไขข้อความ
gnome-dictionary – พจนานุกรมที่ใช้โพรโทคอล DICT
gnome-panel – พาเนลในการเรียกและแสดงโปรแกรมอื่นๆ
GNOME Terminal – ตัวจำลองเทอร์มินัล
Metacity – window manager
Nautilus – โปรแกรมจัดการแฟ้ม (file manager)
Sound Juicer – เครื่องมือดึงเพลงจากซีดี
Tomboy – โปรแกรมโน้ตย่อ
Totem – ตัวเล่นมัลติมีเดีย
แอปพลิเคชัน > ไม่ได้รวมเป็นส่วนหนึ่งของ GNOME

โปรแกรมเหล่านี้ใช้เทคโนโลยีพื้นฐานของ GNOME และมักจะถูกใช้คู่กับ GNOME เช่นกัน
AbiWord – เวิร์ดโพรเซสเซอร์
Banshee – โปรแกรมจัดการและเล่นเพลง
F-Spot – โปรแกรมจัดการภาพถ่าย
Gaim – an instant messaging client.
The GIMP – โปรแกรมตกแต่งภาพ
GnomeBaker – โปรแกรมเขียนซีดี/ดีวีดี
Gnumeric – สเปรดชีต
GnuCash – โปรแกรมทำรายรับรายจ่าย
Inkscape – โปรแกรมวาดภาพแบบเวกเตอร์
Rhythmbox – โปรแกรมจัดการและเล่นเพลงแบบเดียวกับ iTunes
แหล่งข้อมูลอื่น

เว็บไซต์ของ GNOME
เว็บไซต์ของ GNOME ประเทศไทย เก็บถาวร 2007-08-09 ที่ เวย์แบ็กแมชชีน
FootNotes รวมข่าวสารและกระดานสนทนา
GNOME Journal เก็บถาวร 2005-10-01 ที่ เวย์แบ็กแมชชีน วารสารออนไลน์ของ GNOME
โทมัส แซงสเตอร์

| โทมัส โบรดี-แซงสเตอร์ |
| --- | --- |
โบรดี-แซงสเตอร์ในงาน San Diego Comic-Con ค.ศ. 2015
เกิด:  (1990-05-16) 16 พฤษภาคม ค.ศ. 1990 (34 ปี) ลอนดอน ประเทศอังกฤษ
ชื่ออื่น: โทมัส แซงสเตอร์
อาชีพ: นักแสดง
ปีปฏิบัติงาน: ค.ศ. 2001–ปัจจุบัน
คู่สมรส: ทาลูลาห์ ไรลีย์ (สมรส 2024)
โทมัส โบรดี-แซงสเตอร์ (อังกฤษ: Thomas Brodie-Sangster; เกิดวันที่ 16 พฤษภาคม ค.ศ. 1990) บางครั้งเขียนในเครดิตเป็น โทมัส แซงสเตอร์ เป็นนักแสดงชาวอังกฤษ เขาเป็นที่รู้จักจากการรับบทเป็นแซมใน ทุกหัวใจมีรัก (2003) ไซมอนใน Nanny McPhee (2005), เฟิร์บใน ฟีเนียสกับเฟิร์บ (2007–2015), Jojen Reed ใน มหาศึกชิงบัลลังก์ (2013–2014), Newt ในภาพยนตร์ชุด เมซ รันเนอร์ (2014–2018) และ Benny Watts ในมินิซีรีส์เน็ตฟลิกซ์ เกมกระดานแห่งชีวิต (2020) ซึ่งทำให้เขาได้เข้าชิงรางวัลเอ็มมีอะวอร์ด
ชีวิตช่วงต้น

โทมัส โบรดี-แซงสเตอร์เกิดในวันที่ 16 พฤษภาคม ค.ศ. 1990 ที่Southwark ลอนดอน จากมาร์ก แซงสเตอร์กับทาชา เบอร์แทรม ตระกูลของพ่อมาจากBanchory ประเทศสกอตแลนด์
ผลงาน > ภาพยนตร์

| ปี | ชื่อ | บท | หมายเหตุ |
| --- | --- | --- | --- |
| 2003 | ทุกหัวใจมีรัก | แซม |  |
| 2005 | Nanny McPhee | ไซมอน บราวน์ |  |
| 2006 | Molly: An American Girl on the Home Front | Boy in spelling bee |  |
| 2006 | Tristan & Isolde | Young Tristan |  |
| 2007 | ตำนานดาบคิงอาเธอร์ | จักรพรรดิโรมุลุส เอากุสตุส |  |
| 2009 | Bright Star | Samuel Brawne |  |
| 2009 | Nowhere Boy | พอล แม็กคาร์ตนีย์ |  |
| 2011 | Hideaways | เลียม |  |
| 2011 | Death of a Superhero | Donald Clarke |  |
| 2011 | Albatross | มาร์ก |  |
| 2012 | The Baytown Outlaws | ร็อบ |  |
| 2014 | เดอะ เมซ รันเนอร์ | Newt |  |
| 2014 | Phantom Halo | Samuel Emerson |  |
| 2015 | เมซ รันเนอร์ สมรภูมิมอดไหม้ | Newt |  |
| 2015 | สตาร์ วอร์ส: อุบัติการณ์แห่งพลัง | Petty Officer Thanisson | รับเชิญ |
| 2018 | เมซ รันเนอร์ ไข้มรณะ | Newt |  |
| 2020 | มหัศจรรย์มังกรสุดขอบฟ้า | Firedrake | พากย์ |
ผลงาน > รายการโทรทัศน์

| ปี | ชื่อ | บท | หมายเหตุ |
| --- | --- | --- | --- |
| 2001 | Station Jim | Henry | Television film |
| 2001 | The Miracle of the Cards | Craig Shergold | Television film |
| 2002 | Stig of the Dump | Barney | Television miniseries |
| 2002 | Bobbie's Girl | Alan | Television film |
| 2002 | London's Burning | Stephen | Episode #14.6 |
| 2003 | Hitler: The Rise of Evil | Young Hitler | Television film |
| 2003 | Entrusted | Thomas von Gall | Television film |
| 2003 | Ultimate Force | Gabriel | Episode: "What in the Name of God" |
| 2004 | Feather Boy | Robert Nobel | Television miniseries |
| 2005 | Julian Fellowes Investigates: A Most Mysterious Murder | John Duff | Episode: "The Case of the Croydon Poisonings" |
| 2007–2015 | Phineas and Ferb | Ferb Fletcher | Voice role; lead role |
| 2007 | Doctor Who | Tim Latimer | Episodes: "Human Nature" and "The Family of Blood" |
| 2008 | Pinocchio | Lampwick | Television film |
| 2010 | Some Dogs Bite | Casey | Television film |
| 2010–2011 | Take Two with Phineas and Ferb | Ferb Fletcher | Voice role; lead role |
| 2011 | Lewis | Adam Douglas | Episode: "The Mind Has Mountains" |
| 2011 | Phineas and Ferb the Movie: Across the 2nd Dimension | Ferb Fletcher | Television film; voice role |
| 2012 | Accused | Jake Murray | Episodes: "Tina's Story" and "Mo and Sue's Story" |
| 2013–2014 | Game of Thrones | Jojen Reed | Recurring role (season 3–4) |
| 2014 | American Dad! | Avery's Roommate | Voice role; episode: "I Ain't No Holodeck Boy" |
| 2015 | Wolf Hall | Rafe Sadler | Television miniseries |
| 2015–2020 | Thunderbirds Are Go | John Tracy / Pirate Dobbs | Voice role; main role |
| 2017 | Red Nose Day Actually | Sam | Television short film |
| 2017 | Godless | Whitey Winn | Miniseries |
| 2020 | The Queen's Gambit | Benny Watts | Miniseries |
| 2022 | Pistol | Malcolm McLaren | Miniseries |
| 2022 | Interrupting Chicken | Apprentice | Voice role; episode: "Dr. Chickenstein / The Sorcerer's Thesaurus" |
| 2023 | The Artful Dodger | Jack Dawkins | Upcoming series; filming |
ผลงาน > มิวสิกวิดีโอ

| ปี | ชื่อ | ศิลปิน | บท | หมายเหตุ |
| --- | --- | --- | --- | --- |
| 2014 | 30 Minute Break | The Luka State | Boyfriend |  |
| 2016 | Tired of Lying | Kioko | – |  |
| 2020 | Ballad of You & I | Hotel Lux | – |  |
ผลงาน > ละครวิทยุ

| ปั | ชื่อ | บท | หมายเหตุ |
| --- | --- | --- | --- |
| 2007 | Country Life | Boris | ออกอากาศครั้งแรกในวันที่ 22 มีนาคม ค.ศ. 2007, BBC Radio 4 |
| 2007 | The Mind's Eye | Kyle | บันทึก: 25, 27 กรกฎาคม ค.ศ. 2007; ออกอากาศ: พฤศจิกายน ค.ศ. 2007 |
| 2008 | The Bride of Peladon | Miner | บันทึก: 26, 27 กรกฎาคม ค.ศ. 2007; ออหอากาศ: มกราคม ค.ศ. 2008 |
แหล่งข้อมูลอื่น

Thomas Brodie-Sangster at Curtis Brown Literary and Talent Agency
โทมัส แซงสเตอร์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เกาหลี  โปแลนด์ 
ศิลปิน:  รางวัลเอมมี 
ประชาชน:  Deutsche Biographie 
อื่น ๆ:  IdRef
ปวริศา เพ็ญชาติ

| ปวริศา เพ็ญชาติ |
| --- | --- |
เกิด: ปวริศา เพ็ญชาติ 22 พฤษภาคม พ.ศ. 2527 (40 ปี) กรุงเทพมหานคร ประเทศไทย
ชื่ออื่น: แหวนแหวน
อาชีพ:  นักแสดง  พิธีกร  นักร้อง  อาจารย์มหาวิทยาลัย 
ปีปฏิบัติงาน: พ.ศ. 2548 - ปัจจุบัน
ผลงานเด่น: สีสันบันเทิง   ว้าว! แหวน แหวน   ข่าวสามสี
บุตร: ปาริศ วาเน็ค เพ็ญชาติ
ปวริศา เพ็ญชาติ ชื่อเล่น แหวนแหวน เป็นนักร้อง พิธีกร ผู้ประกาศข่าว และ อาจารย์มหาวิทยาลัย เป็นบุตรสาวคนเดียวของ ร.อ. เศรณี และ ปัญญชลี เพ็ญชาติ เป็นเหลนปู่ทวดจอมพลถนอม กิตติขจร อดีตนายกรัฐมนตรีของไทย กับเหลนย่าทวด ท่านผู้หญิงจงกล กิตติขจร เป็นหลานปู่ชำนาญ เพ็ญขาติ หลานย่า นงนาถ เพ็ญชาติ(กิตติขจร) เป็นเหลนตาทวด นายแพทย์เปล่ง เธียรประสิทธิ์หลานตาชรินทร์ นันทนาคร ศิลปินแห่งชาติสาขาศิลปะการแสดง (เพลงไทยสากล - ขับร้อง) กับ สปัน เธียรประสิทธิ์ สาวสังคมไฮโซ เจ้าของโรงเรียนสอนตัดเสื้อสปัน (ภรรยาคนแรกของชรินทร์) เป็นหลานของ ปองทิพย์ โอสถานุเคราะห์(เธียรประสิทธิ์)พี่สาวของคุณยายสปัน ภรรยาของ สุรัตน์ โอสถานุเคราะห์ ผู้ก่อตั้ง มหาวิทยาลัยกรุงเทพ
ชีวิตส่วนตัว

ปวริศา เป็นอาจารย์สอนวิชาเศรษฐศาสตร์ และบริหารธุรกิจ และวิชา Introduction to Business ที่มหาวิทยาลัยกรุงเทพ หลักสูตรอินเตอร์ เป็นเวลาเกือบ 20 ปี โดยเคยให้สัมภาษณ์กับ Hello magazine ว่า เหตุผลที่มาเป็นอาจารย์เพราะ ‘’เห็นคุณแม่เป็นอาจารย์ตั้งแต่เด็กค่ะ ตอนเด็กๆเลิกเรียนแล้วบางทีก็ไปหาคุณแม่ที่มหาวิทยาลัย จะเห็นว่าคุณแม่เป็นอาจารย์ที่สวย และเป็นขวัญใจเด็กๆมาก (คุณแม่สอนที่ ม.กรุงเทพเหมือนกัน) เลยก็มีความฝันว่าโตขึ้นอยากเป็นอาจารย์บ้าง ประกอบกับการที่เราจบปริญญาตรีและปริญญาโทที่คณะเศรษฐศาสตร์ จุฬาลงกรณ์มหาวิทยาลัย แต่ดันมาทำงานสายบันเทิง คุณพ่อคุณแม่กลัวจะลืมวิชา พอจบปริญญาโทปุ๊บเลยมาสมัครเป็นอาจารย์ที่นี่เลยค่ะ‘’
ปวริศาสมรสกับ Krzysztof Kris Wnek (คริส วาเน็ค) นักธุรกิจชาวโปแลนด์ ในเดือนกรกฎาคม พ.ศ. 2561 โดยไม่มีการประกาศผ่านทางสื่อแต่อย่างใด ซึ่งทั้งคู่รู้จักกันตั้งแต่ไปเรียนต่อที่ Harvard Business School (หลักสูตรธุรกิจ) ประเทศสหรัฐอเมริกา จากนั้นได้ตกลงจัดงานแต่งในโบสถ์ของมหาวิทยาลัยแบบเรียบง่ายโดยมีแขกที่มาร่วมงานประมาณ 10 คน และใช้งบประมาณ 100 ดอลลาร์ (3,500 บาท)
เมื่อเดือนกันยายน พ.ศ. 2565 มีการประกาศข่าวการสมรสของปวริศาและคริสจาก อุ๊ มณฑ์ลัชชา สกุลไทย ญาติคนสนิท โดยมีใจความสำคัญระบุถึงการจัดพิธีงานแต่งของปวริศา ซึ่งผ่านมา 5 ปีที่แล้ว แต่ด้วยความเชื่อส่วนบุคคล จึงไม่ได้มีพิธีฉลองมงคลสมรส ส่วนคนที่ทราบข่าวการสมรสของปวริศานั้นจะเป็นครอบครัว ญาติ รวมถึงกลุ่มเพื่อนสนิทของเธอ ปัจจุบันมีบุตร 1 คน ชื่อ น้องเอริค หรือ ด.ช.ปาริศ วาเน็ค เพ็ญชาติ จากการอุ้มบุญที่ต่างประเทศ
การศึกษา

ระดับอนุบาล โรงเรียนอนุบาลเธียรประสิทธิ์
ระดับประถมศึกษา โรงเรียนวัฒนาวิทยาลัย
ระดับมัธยมศึกษาตอนต้น โรงเรียนสาธิตมหาวิทยาลัยศรีนครินทรวิโรฒ ประสานมิตร
มัธยมศึกษาตอนปลาย โรงเรียนนานาชาติฮาร์โรว์กรุงเทพ
ระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย ภาคภาษาอังกฤษ
ระดับปริญญาโท คณะสถาปัตยกรรมศาสตร์ จุฬาลงกรณ์มหาวิทยาลัย สาขาสถาปัตยกรรม
Graduate Diploma, Program for Leadership Development (PLD), Harvard Business, Harvard University
ผลงาน

ร่วมร้องเพลง ชรินทร์ & BSO IN CONCERT ด้วยปีกแห่งรัก
ใจเอย
รักฉันนานๆ
คนดีๆ ทำไมไม่รัก ต้นฉบับ ไอซ์ - ศรัณยู วินัยพานิช
เพลง ทำทุกอย่างเพื่อเธอ ละครเรื่องรักริษยา
เพลง เพื่อเธอ ละครเรื่องกลิ่นแก้วกลางใจ อัลบั้ม เพื่อเธอ Boyd Kosiyapong
มะหมา 4 ขาครับ
Sorry ซารังเฮโย เการักที่เกาหลี
เพลง หวง ของศิลปิน ปาน ธนพร (2550)
จมูกมด ช่อง 7
สยามทูเดย์ ช่อง 5 (2549-2551)
สีสันบันเทิงสด ช่อง 3
สีสันบันเทิง ช่อง 3 เอชดี
Channel 3 Power Team Concert ช่อง 3 เอชดี
ว้าว! แหวน แหวน ช่อง 9 เอ็มคอตเอชดี,  อมรินทร์เอชดี
ชิงร้อยชิงล้าน ซันไชน์ เดย์ ช่อง 3 รับเชิญ 3 ครั้ง 24 พฤศจิกายน พ.ศ. 2556 , 16 กุมภาพันธ์  , 18 พฤษภาคม พ.ศ. 2557
ครอบครัวดนตรี Live Concert ช่อง 3 เอสดี
ลักซ์ วีคเอ็น ช่อง 3 เอสดี
บ้านพระรามสี่ ช่วง (ลักซ์ ทูเดย์) ช่อง 3 แฟมิลี่
ข่าวสามสี ช่อง 3 เอชดี
แหล่งข้อมูลอื่น

Pavarisa Phenjati ที่อินเทอร์เน็ตมูวีเดตาเบส
แฟนเพจรายการ ว้าว! แหวน แหวน
ปวริศา เพ็ญชาติ ที่อินสตาแกรม
ฐานข้อมูล แหวนแหวน ปวริศา เพ็ญชาติ เก็บถาวร 2022-03-08 ที่ เวย์แบ็กแมชชีน
กองบัญชาการตำรวจสืบสวนสอบสวนอาชญากรรมทางเทคโนโลยี

| กองบัญชาการตำรวจสืบสวนสอบสวนอาชญากรรมทางเทคโนโลยี |
| --- | --- |
อักษรย่อ: บช.สอท.
ข้อมูลองค์กร
ก่อตั้ง: 9 กันยายน, พ.ศ. 2563 (4 ปี 155 วัน)
งบประมาณรายปี: 205,881,800 บาท (พ.ศ. 2567)
โครงสร้างเขตอำนาจ
หน่วยงานแห่งชาติ: ประเทศไทย
เขตอำนาจในการปฏิบัติการ: ประเทศไทย
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: อาคารเฉลิมพระเกียรติสมเด็จพระบรมโอรสาธิราชฯ สยามมกุฎราชกุมารพระชนมพรรษา 60 พรรษา ชั้น 6 ตำบลบ้านใหม่ อำเภอปากเกร็ด จังหวัดนนทบุรี
 
ผู้บริหารหน่วยงาน: พลตำรวจโท ไตรรงค์ ผิวพรรณ​, ผู้บัญชาการ
หน่วยงานปกครอง:  สำนักงานตำรวจแห่งชาติ
เขตอำนาจปกครอง: 6 กองบังคับการ
เว็บไซต์
www.ccib.go.th
กองบัญชาการตำรวจสืบสวนสอบสวนอาชญากรรมทางเทคโนโลยี (อังกฤษ: Cyber Crime Investigation Buraeu) เป็นหน่วยงานในสังกัดสำนักงานตำรวจแห่งชาติ มีหน้าที่ดำเนินการเกี่ยวกับการสืบสวนสอบสวนคดีอาชญากรรมทางเทคโนโลยีโดยการใช้เทคโนโลยีสารสนเทศและเครื่องมือพิเศษ สนับสนุนส่วนราชการ หรือหน่วยงานอื่นในการสืบสวนสอบสวนดีอาชญากรรมทางเทคโนโลยี มีหน่วยงานในสังกัดอยู่ 6 กองบังคับการ หน่วยงานก่อตั้งขึ้นเมื่อวันที่ 9 กันยายน พ.ศ. 2563 ตามพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2563
ภารกิจ

เป็นฝ่ายอำนวยการด้านยุทธศาสตร์ให้สำนักงานตำรวจแห่งชาติ ในการวางแผน ควบคุม ตรวจสอบ ให้คำแนะนำ และเสนอแนะการปฏิบัติงาน ตามอำนาจหน้าที่ของกองบัญชาการตำรวจสืบสวนสอบสวนอาชญากรรมทางเทคโนโลยีและหน่วยงานในสังกัด
ดำเนินการเกี่ยวกับการป้องกันและปราบปรามอาชญากรรมทางเทคโนโลยีทั่วราชอาณาจักร
ปฏิบัติงานตามประมวลกฎหมายวิธีพิจารณาความอาญา กฎหมายว่าด้วยการกระทำความผิดเกี่ยวกับคอมพิวเตอร์ กฎหมายว่าด้วยการรักษาความมั่นคงปลอดภัยไซเบอร์ และกฎหมายอื่น อันเป็นความผิดทางอาญาเกี่ยวกับอาชญากรรมทางเทคโนโลยีและความผิดอื่นที่เกี่ยวเนื่อง
ดำเนินการเกี่ยวกับการสืบสวนสอบสวนคดีอาชญากรรมทางเทคโนโลยีโดยการใช้เทคโนโลยีสารสนเทศและเครื่องมือพิเศษ สนับสนุนส่วนราชการ หรือหน่วยงานอื่นในการสืบสวนสอบสวน รวมทั้งสนับสนุนการพัฒนาบุคลากรด้านการสืบสวนสอบสวนของสำนักงานตำรวจแห่งชาติ ให้มีความรู้ ความสามารถในการสืบสวนสอบสวนคดีอาชญากรรมทางเทคโนโลยี
ดำเนินการเกี่ยวกับการรวบรวมข้อมูล ตรวจสอบและวิเคราะห์การกระทำความผิดทางเทคโนโลยี
ดำเนินการเกี่ยวกับการพิสูจน์หลักฐานดิจิทัล การตรวจสถานที่เกิดเหตุและเก็บรวบรวมพยานหลักฐานดิจิทัลเพื่อสนับสนุนการปฏิบัติงานสืบสวนสอบสวนของหน่วยงานต่าง ๆ
ส่งเสริมและสนับสนุนให้ท้องถิ่น ชุมชน และประชาชนมีส่วนร่วมในกิจกรรมของตำรวจเพื่อป้องกันและปราบปรามอาชญากรรมทางเทคโนโลยี รวมทั้งประสานความร่วมมือกับหน่วยงานของรัฐหรือองค์กรอื่นที่เกี่ยวข้องกับงานป้องกันและปราบปราม และงานสืบสวนสอบสวนอาชญากรรมทางเทคโนโลยี ทั้งในประเทศและต่างประเทศ
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ผู้บัญชาการตำรวจแห่งชาติมอบหมาย
หน่วยงานในสังกัด

กองบังคับการอำนวยการ
กองบังคับการตำรวจสืบสวนสอบสวนอาชญากรรมทางเทคโนโลยี 1 (บก.สอท.1)
กองบังคับการตำรวจสืบสวนสอบสวนอาชญากรรมทางเทคโนโลยี 2 (บก.สอท.2)
กองบังคับการตำรวจสืบสวนสอบสวนอาชญากรรมทางเทคโนโลยี 3 (บก.สอท.3)
กองบังคับการตำรวจสืบสวนสอบสวนอาชญากรรมทางเทคโนโลยี 4 (บก.สอท.4)
กองบังคับการตำรวจสืบสวนสอบสวนอาชญากรรมทางเทคโนโลยี 5 (บก.สอท.5)
กองบังคับการตรวจสอบและวิเคราะห์อาชญากรรมทางเทคโนโลยี (บก.ตอท.)
พ.ศ. 69

| --- | --- |
ศตวรรษ::  -4  -3  -2
ปี::  66  67  68  69  70  71  72
| --- | --- |
ปฏิทินสุริยคติไทย: 69
ปฏิทินกริกอเรียน: 475 BC
Ab urbe condita: 279
ปฏิทินอาร์มีเนีย: N/A
ปฏิทินอัสซีเรีย: 4276
ปฏิทินบาไฮ: −2318 – −2317
ปฏิทินเบงกอล: −1067
ปฏิทินเบอร์เบอร์: 476
ปีในรัชกาลอังกฤษ: N/A
พุทธศักราช: 70
ปฏิทินพม่า: −1112
ปฏิทินไบแซนไทน์: 5034–5035
ปฏิทินจีน: 乙丑年 (ฉลูธาตุไม้) 2222 หรือ 2162     — ถึง — 丙寅年 (ขาลธาตุไฟ) 2223 หรือ 2163
ปฏิทินคอปติก: −758 – −757
ปฏิทินดิสคอร์เดีย: 692
ปฏิทินเอธิโอเปีย: −482 – −481
ปฏิทินฮีบรู: 3286–3287
ปฏิทินฮินดู: 
 - วิกรมสมวัต: −418 – −417
 - ศกสมวัต: N/A
 - กลียุค: 2627–2628
ปฏิทินโฮโลซีน: 9526
ปฏิทินอิกโบ: −1474 – −1473
ปฏิทินอิหร่าน: 1096 BP – 1095 BP
ปฏิทินอิสลาม: 1130 BH – 1129 BH
ปฏิทินญี่ปุ่น: N/A
ปฏิทินจูเช: N/A
ปฏิทินจูเลียน: N/A
ปฏิทินเกาหลี: 1859
ปฏิทินหมินกั๋ว: 2386 ก่อน ROC 民前2386年
กล่องนี้:  ดู คุย แก้
พุทธศักราช 69 ใกล้เคียงกับ ก่อน ค.ศ. 475
เหตุการณ์ > ตามสถานที่ > กรีก

คิโมนนำชาวเอเธนส์ไปโจมตีเกาะสไกรอส และขับไล่คนพื้นเมืองที่ถูกมองเป็นโจรสลัด
บันทึกแรกเกี่ยวกับการปะทุของเขาเอตนา
เหตุการณ์ > ตามสถานที่ > จีน

พระเจ้าโจวหยวนขึ้นครองเป็นพระมหากษัตริย์ราชวงศ์โจว
เหตุการณ์ > ตามหัวข้อ > ศิลปะ

พอลิกโนตัส จิตรกรแห่งธาซอส เริ่มเขียนผลงาน (ปีโดยประมาณ)
วันเกิด

ฟิโลเลาส์ นักปรัชญาชาวกรีก (ปีโดยประมาณ)
วันถึงแก่กรรม

จิ้นติ้งกง ผู้ปกครองรัฐจิ้นในจีนโบราณ (ค. 511–475 ปีก่อน ค.ศ.)
อาตอสซา พระราชินีอะคีเมนิด (ปีโดยประมาณ)
ก็อตซิลลา

| ก็อตซิลลา |
| --- | --- |
ตัวละครใน ซีรีส์ภาพยนตร์ก็อตซิลลา

ปรากฏครั้งแรก: ก็อตซิลลา (1954)
สร้างโดย:   โทโมยูกิ ทานากะ  อิชิโร ฮนดะ  เอจิ สึบูรายะ 
แสดงโดย:   สมัยโชวะ:  ฮารูโอะ นากาจิมะ  คัตสึมิ ดทซูกะ  ฮิโรชิ เซกิดะ  เซจิ โอนากะ  ชินจิ ทากางิ  อิซาโอะ ซูชิ  โทรุ คาไว  แฮนนา-บาร์เบรา:  เท็ด แคสซิดี (เสียงร้อง)  สมัยเฮเซ:  เค็มปาจิโร ซัตสึมะ  สมัยมิลเลเนียม:  สึโตมุ คิตางาวะ  มิซูโอะ โยชิดะ  สมัยเรวะ:  มันไซ โนมูระ  TriStar Pictures:  เคิร์ต คาร์ลีย์  แฟรงก์ เวลเกอร์ (เสียงร้อง)  Legendary Pictures:  ที. เจ. สตรอม 
ออกแบบโดย:   อากิระ วาตานาเบะ  เทโซ โทชิมิตสึ 
ข้อมูลตัวละครในเรื่อง
นามแฝง:   King of the Monsters  Gigantis  Monster Zero-One  The God of Destruction  Dagon  Titanus Gojira  Primeval Champion  Doom Inevitable 
เผ่าพันธุ์: ปีศาจยุคดึกดำบรรพ์
ครอบครัว: Minilla และ Godzilla Junior (บุตรบุญธรรม)
ก็อตซิลล่า (ญี่ปุ่น: ゴジラ; โรมาจิ: Gojira; อังกฤษ: Godzilla) เป็นภาพยนตร์สัตว์ประหลาดของญี่ปุ่นที่ได้รับความนิยมเป็นอย่างมาก สร้างโดยโทโมยูกิ ทานากะ โปรดิวเซอร์ของบริษัทโตโฮภาพยนตร์ โดยมีตัวเอกของเรื่องคือ   ก็อตซิลล่า ออกฉายครั้งแรกในปี ค.ศ.1954 เพื่อเป็นการย้ำเตือนความน่ากลัวของอาวุธนิวเคลียร์​
ต้นกำเนิดของก็อตซิลล่าจะแตกต่างออกไปในแต่ละเวอร์ชัน ในแบบฉบับของอเมริกา ก็อตซิลล่า ปี 2014 ถึง ก็อตซิลล่าและคองอาณาจักรใหม่ ปี2024 จะมีจุดกำเนิดมาจากสัตว์ยุคดึกดำบรรพ์ที่จำศีลอยู่ใต้โลกกลวง และตื่นขึ้นเพราะปริมาณรังศีจากนิวเคลียร์ ที่ ฮิโรชิมา และ นางาซากิ ปี 1945 ก็อตซิลล่าตัวนี้มีต้นแบบมาจากตัวร้ายในอุลตร้าแมน(คนส่วนใหญ่มักจะคิดว่าก็อตซิลล่าตัวนี้มีต้นกำเนิดเหมือนกับก็อตซิลลายุคเฮเซย์แต่จริงๆแล้วไม่ใช่ ข้อมูลนี้อ้างอิงมาจากหนังสือก็อตซิลล่าของโตโฮ) ใน ก็อตซิลล่า อสูรพันธุ์นิวเคลียร์ล้างโลก ที่ฉายในปี 1998 จะมีจุดกำเนิดมาจากกิ้งก่าอิกัวน่าที่โดนระเบิดนิวเคลียร์แล้วกลายพันธุ์เป็น ซิลล่า(ชื่อเล่นที่ทางแฟนคลับตั้งให้ เนื่องจาก แฟนๆก็อตซิลล่าไม่นับตัวนี้ว่าเป็นก็อตซิลล่าเนื่องจากการออกแบบ การลดทอนความแข็งแกร่ง ทำให้ ฮารุโอะ นากาจิมา นักแสดงชายผู้สวมชุดก็อตซิลลาในภาพยนตร์ก็อตซิลล่ายุคแรก พูดออกมาว่า "เจ้านี่ไม่ใช่ก็อตซิลล่า" แต่ภายหลังเริ่มมีการยอมรับมากขึ้น) ในแบบฉบับของญี่ปุ่นในซีรี่ย์อนิเมะเรื่อง ก็อตซิลล่า จุดเอกภาพ จะมีต้นกำเนิดมาจากฝุ่นแดง ใน ชิน ก็อตซิลล่า มีต้นกำเนิดมาจากปลาดึกดำบรรพ์ ที่รับสารกัมมันตรังสีปริมาณมาก จึงวิวัฒนาการเป็น 4 ร่าง ในยุคเฮเซย์จะมีจุดกำเนิดมาจากไดโนเสาร์ที่โดนนิวเคลียร์แล้วกลายเป็นก็อตซิลล่า (ซึ่งจุดกำเนิดของก็อตซิลล่าของญี่ปุ่นจะมีเพิ่มเติมในภาค ก็อตซิลล่าปะทะคิงกิโดร่า) ส่วนภาคต้นฉบับในปีค.ศ. 1954 ก็อตซิลล่าจะเป็นสัตว์โบราณที่กำลังจำศีลอยู่ใต้ทะเลและถูกปลุกขึ้นจากการทดลองระเบิดนิวเคลียร์ สิ่งมีชีวิตที่สมบูรณ์เเบบความโกรธเเค้น
ลักษณะ

ก็อตซิลล่าเป็นสัตว์ประหลาดยักษ์ที่สูงประมาณ 50-120 เมตร ที่ใหญ่สุดอยู่ที่ 315 เมตร เป็นขนาดของก็อตซิลล่า เอิร์ท
ลักษณะ > ต้นแบบ

ต้นแบบของก็อตซิลล่ามาจาก
ความนิยม

ก็อตซิลล่าได้รับความนิยมเป็นอย่างมากทั้งในประเทศญี่ปุ่นและประเทศอื่นในเอเชีย ถึงขนาดที่ฮอลลิวู้ดได้ซื้อลิขสิทธิ์ไปสร้างเป็นภาพยนตร์ฟอร์มยักษ์ถึง 5 เรื่อง ได้แก่ ก็อตซิลล่า อสูรพันธุ์นิวเคลียร์ล้างโลก ในปี 1998 ก็อตซิลล่า ในปี 2014 ก็อดซิลล่า 2: ราชันแห่งมอนสเตอร์ Godzilla vs. Kong 2021 และ ก็อตซิล่าปะทะคอง 2 อาณาจักรใหม่ ในปี 2024 อีกทั้งในเกม Call of Duty Warzone ยังได้มีการนำเนื้อหาที่เกี่ยวข้องกับก็อตซิล่า มาใส่ไว้ในตัวเกมในรูปแบบของกิจกรรมและเนื้อหาพิเศษให้ผู้เล่นได้เข้าร่วมเล่นอีกด้วย
สิ่งสืบเนื่อง

จากลักษณะร่างกายใหญ่โต และความแข็งแกร่งของก็อตซิลล่านี้เอง ที่ได้ส่งผลให้มีการนำชื่อก็อตซิลล่า ไปเป็นฉายาให้กับ นักมวยไทยชาวเยอรมัน ที่มีชื่อว่า ยาห์ยา กูเลย์
และมีการตั้งเป็นชื่อสกุลของไดโนเสาร์กินเนื้อที่มีความยาว 5.5 เมตร ที่รัฐนิวเม็กซิโกว่า Gojirasaurus ซึ่งมาจากคำว่า "โกจิร่า" อันเป็นชื่อในสำเนียงภาษาญี่ปุ่นของก็อตซิลล่า โดยผู้ค้นพบคือ เคนเนธ คาร์เพนเธอร์ นักบรรพชีวินวิทยาก็เป็นแฟนชนิดเหนี่ยวแน่นของก็อตซิลลาด้วยนั่นเอง